Under prof. Wahlenberg, som er spesielt opptatt av planters geografiske utbredelse og klimatiske avgrensninger, og som selv har vært på atskillige botaniske forskningsreiser herunder fire til Finnmark, blir Lars Levi sommeren 1822 med på en studiereise til det sørlige Sverige. Lars Levi har som oppgave å tegne illustrasjoner til de botaniske funnene, noe han viser stort talent for. Lars Levi bidrar med totalt 66 tegninger til den ambisiøse utgivelsen . Wahlenberg er tydelig imponert, og med hans anbefaling til Vitenskapssamfunnet i Uppsala i 1824 får Lars Levi finansiert en egen botanisk forskningsreise, noe han kanskje også kan takke sin fattige oppvekst og studietid for, for som Wahlenberg skriver i sin anbefaling er det få "som med så litet kan uträtta så mycket som Laestadius".